ROMÂNIA                                                                                                                                        PROIECT                                     

JUDEŢUL CĂLĂRAŞI                                                                                            Nr. 13602 din 18.08.2026
CONSILIUL JUDEŢEAN CĂLĂRAŞI
HOTĂRÂRE
privind aprobarea inițierii procedurii de externalizare a serviciului nemedical 
de bucătărie și preparare și distribuire a hranei pentru pacienții internați și personalul 
din cadrul Spitalului Județean de Urgență ”Dr. Pompei Samarian” Călărași

        Consiliul Judeţean Călăraşi, întrunit în şedinţa ordinară din     .08.2026,


        Având în vedere: 

         - referatul de aprobare al Preşedintelui Consiliului Judeţean Călăraşi, înregistrat sub nr. 13603 din 18.08.2026;
            - adresa Spitalului Județean Călărași ”Dr. Pompei Samarian” Călărași nr. 24063 din 29.07.2026 înregistrată la Consiliul Județean Călărași sub nr. 12506 din 30.07.2026; 

            - Studiul de fezabilitate privind externalizarea serviciului de bucătărie și preparare/distribuire hrană pentru pacienți și personal nr. 17587 din 04.06.2026; 

            - Raportul de analiză economico–financiară privind oportunitatea externalizării serviciului de bucătărie și preparare/distribuire hrană pentru pacienți și personal nr. 17587 din 04.06.2026; 

            - Raportul de evaluare nr. 115 din 21.07.2026 întocmit de Expert Complex S.R.L. - evaluator autorizat ANEVAR, înregistrat la Spitalul Județean Călărași ”Dr. Pompei Samarian” Călărași sub nr. 23513 din 24.07.2026;
             - prevederile art. 3 primul paragraf din Hotărârea Guvernului nr. 524/1991 privind drepturile unor categorii de personal încadrat în unităţi sanitare, cu modificările şi completările ulterioare;

             - prevederile pct. 7 lit. b) și pct. 8 din Anexa nr. 1 și Anexa nr. 2 din Ordinul Ministerului Sănătății Publice nr. 886/2006 privind externalizarea serviciilor medicale şi nemedicale din unităţile sanitare;
             - prevederile Ordonanţei de urgenţă a Guvernului nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, aprobată cu modificări şi completări prin Legea nr. 180/2017, cu modificările și completările ulterioare;
             - prevederile art. 866 - 869 din Codul Civil, adoptat prin Legea nr. 287/2009, republicat, cu modificările şi completările ulterioare;


          - prevederile art. 136 alin. (2) și (4) din Constituția României, republicată;

             - prevederile art. 173 alin. (1) lit. c), d), alin. (4) lit. a), alin. (5) lit. a), art. 297 alin. (1) lit. a), și art. din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare;


         În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare,
HOTĂRĂŞTE:

         Art. 1. – Se aprobă inițierea procedurii de externalizare a serviciului nemedical de bucătărie și preparare și distribuire a hranei pentru pacienții internați și personalul medical din cadrul Spitalului Județean de Urgență ”Dr. Pompei Samarian” Călărași pe timpul desfăşurării gărzilor, conform documentației constituită ca Anexă ce face parte integrantă din prezenta hotărâre. 

            Art. 2. – Se aprobă închirierea spațiului cu destinație de bucătărie, de către Spitalul Județean de Urgență ”Dr. Pompei Samarian” Călărași, iar prețul de pornire pentru închirierea spațiului va fi de 1640 lei/lună. 
            Art. 3. – Direcția Economică, Direcția Management și Resurse Umane și Spitalul Județean de Urgență ”Dr. Pompei Samarian” Călărași vor duce la îndeplinire prevederile prezentei hotărâri.

            Secretarul General al Judeţului, prin Compartimentul Cancelarie Consiliu şi Editare Monitor Oficial, va comunica prezenta hotărâre cu caracter individual: Prefectului Județului Călărași, Președintelui Consiliului Județean Călărași, Direcţiei Economice, Direcției Management și Resurse Umane, Spitalului Județean de Urgență ”Dr. Pompei Samarian” Călărași și Compartimentului Patrimoniu.
 PREŞEDINTE,
 ec. Vasile ILIUȚĂ 
                                                                                 AVIZEAZĂ,

                                                                                            SECRETARUL GENERAL AL JUDEŢULUI,                                                                                      

                                                                                                               Anca-Mirela ȘTEFĂNESCU
Nr.  


Adoptată la Călăraşi,

Astăzi      .08.2026,

Redactată de consilier, 
ec. Cristina DUMITRACHE, în 6 exemplare.
CONSILIUL JUDEŢEAN CĂLĂRAŞI

PREŞEDINTE

Nr. 13603 din 18.08.2026
REFERAT DE APROBARE
la proiectul de hotărâre privind aprobarea inițierii procedurii de externalizare a serviciului nemedical de bucătărie și preparare și distribuire a hranei pentru pacienții internați și personalul
 din cadrul Spitalului Județean de Urgență ”Dr. Pompei Samarian” Călărași
Prin adresa nr. 24063 din 29.07.2026 înregistrată la Consiliul Județean Călărași sub nr. 12506 din 30.07.2026, Spitalul Județean de Urgență „Dr. Pompei Samarian” Călărași a solicitat Consiliului Județean Călărași aprobarea/avizarea externalizării serviciului de bucătărie și preparare/distribuire hrană pentru pacienți și personal, în vederea eficientizării activității blocului alimentar, reducerii cheltuielilor și îmbunătățirii calității serviciilor de alimentație furnizate pacienților și personalului unității sanitare.

În susținerea solicitării, unitatea sanitară a transmis Studiul de fezabilitate privind externalizarea serviciului de bucătărie și preparare/distribuire hrană pentru pacienți și personal, o propunere a unui caiet de sarcini, precum și Raportul de analiză economico-financiară privind oportunitatea externalizării serviciului.

Potrivit documentației înaintate, serviciul de alimentație al spitalului presupune, în prezent, activități privind aprovizionarea cu materii prime, depozitarea și gestionarea stocurilor, prepararea și porționarea hranei, distribuirea acesteia către pacienți și personal, respectarea meniurilor și dietelor medicale, igienizarea spațiilor și întreținerea echipamentelor aferente blocului alimentar.

Din analiza efectuată de Spitalul Județean de Urgență „Dr. Pompei Samarian” Călărași rezultă că desfășurarea activității în regie proprie generează costuri semnificative cu personalul, contribuțiile aferente salariilor, materiile prime, utilitățile, materialele consumabile, întreținerea și reparațiile, amortizarea echipamentelor și alte cheltuieli indirecte.

Externalizarea este justificată, potrivit studiului, atât prin considerente economice și financiare, cât și prin necesitatea asigurării unui serviciu specializat, cu respectarea standardelor privind siguranța alimentară, igiena, nutriția și alimentația pacienților.

De asemenea, externalizarea poate conduce la diminuarea cheltuielilor privind întreținerea și repararea echipamentelor, reducerea obligațiilor privind aprovizionarea și gestionarea stocurilor, precum și transferarea către prestator a unor responsabilități și riscuri operaționale aferente desfășurării activității.

În același timp, având în vedere caracterul esențial al serviciului de alimentație pentru activitatea spitalului, documentația de atribuire și viitorul contract de servicii vor trebui să prevadă în mod clar indicatorii de performanță, obligațiile privind respectarea dietelor prescrise, intervalele de distribuire a hranei, condițiile de igienă și siguranță alimentară, mecanismele de monitorizare și control, precum și sancțiunile aplicabile în cazul neîndeplinirii obligațiilor contractuale.

Potrivit prevederilor legale privind administrația publică și organizarea și funcționarea unităților sanitare, Consiliul Județean Călărași exercită atribuțiile care îi revin în legătură cu unitățile sanitare aflate în sfera sa de competență și cu serviciile publice de interes județean.

Totodată, prevederile Ordinului ministrului sănătății nr. 886/2006 privind externalizarea serviciilor medicale și nemedicale din unitățile sanitare stabilesc, ca principiu procedural, necesitatea fundamentării externalizării printr-un studiu de fezabilitate, analiza eficienței economice și obținerea avizelor prevăzute de normele aplicabile. Ordinul stabilește, de asemenea, condiția ca valoarea preconizată a costurilor serviciului externalizat să fie cu minimum 15% mai mică decât valoarea medie a costurilor efectuate în ultimele 6 luni. 

În acest context, documentația transmisă de Spitalul Județean de Urgență „Dr. Pompei Samarian” Călărași evidențiază o reducere estimată a costurilor de 20,32%, peste pragul de 15% menționat în actul normativ.

Externalizarea serviciului nu presupune desemnarea directă a unui operator economic, atribuirea urmând a se realiza ulterior, pe baza unei documentații care să asigure respectarea principiilor transparenței, tratamentului egal, nediscriminării, proporționalității și utilizării eficiente a fondurilor publice.

Având în vedere cele prezentate, precum și documentația transmisă de Spitalul Județean de Urgență „Dr. Pompei Samarian” Călărași, consider oportună supunerea spre dezbaterea și aprobarea Consiliului Județean Călărași a proiectului de hotărâre privind aprobarea inițierii procedurii de externalizare a serviciului nemedical de bucătărie și preparare și distribuire a hranei pentru pacienții internați și personalul din cadrul Spitalului Județean de Urgență ”Dr. Pompei Samarian” Călărași, în condițiile legii.

În consecință, propun Consiliului Județean Călărași adoptarea proiectului de hotărâre în forma prezentată.În calitate de iniţiator al proiectului de hotărâre, în temeiul prevederilor art. 182 alin. (2) din Ordonanța de urgență a Guvernului nr. 57/2019 privind Codul administrativ, precum și ale art. 36 alin. (1) și alin. (8) lit. a) din Regulamentul de Organizare şi Funcţionare al Consiliului Judeţean Călăraşi, supun prezentul proiect dezbaterii şi votului consilierilor judeţeni.
PREŞEDINTE,

ec. Vasile ILIUȚĂ
Redactată de consilier, 

ec. Cristina DUMITRACHE
CONSILIUL JUDEŢEAN CĂLĂRAŞI                                                                                            AVIZAT,

DIRECȚIA ECONOMICĂ                                                                                                      VICEPREȘEDINTE,
DIRECȚIA MANAGEMENT ȘI RESURSE UMANE                                                     Laurențiu Dan IONESCU
Nr. 13606 din 18.08.2026


                                                  RAPORT
la proiectul de hotărâre privind aprobarea inițierii procedurii de externalizare a serviciului nemedical de bucătărie și preparare și distribuire a hranei pentru pacienții internați și personalul din cadrul Spitalului Județean de Urgență ”Dr. Pompei Samarian” Călărași
 Direcţiei Economice și Direcției Management și Resurse Umane le-a fost transmis, în conformitate cu prevederile art. 182 alin. (4) raportate la prevederile art. 136 alin. (8) lit. b) din Ordonanţa de urgenţă a Guvernului nr. 57/2019 privind Codul administrativ, precum şi ale art. 36 alin. (3) lit. a) şi b) din Regulamentul de Organizare şi Funcţionare a Consiliului Judeţean Călăraşi, proiectul de hotărâre privind aprobarea inițierii procedurii de externalizare a serviciului nemedical de bucătărie și preparare și distribuire a hranei pentru pacienții internați și personalul din cadrul Spitalului Județean de Urgență ”Dr. Pompei Samarian” Călărași. 
Direcţia Economică și Direcția Management și Resurse Umane din cadrul Consiliului Județean Călărași au analizat solicitarea Spitalului Județean de Urgență „Dr. Pompei Samarian” Călărași privind externalizarea serviciului de bucătărie și preparare/distribuire hrană pentru pacienți și personal, precum și documentația transmisă în susținerea acestei solicitări.

Analiza a avut în vedere situația economico-financiară actuală a activității de alimentație, costurile generate de desfășurarea serviciului în regie proprie, avantajele economice preconizate prin externalizare, precum și necesitatea utilizării eficiente a resurselor financiare ale unității sanitare.

În prezent, serviciul de alimentație al spitalului este organizat și desfășurat în regie proprie, ceea ce presupune suportarea de către unitatea sanitară a tuturor cheltuielilor aferente aprovizionării cu materii prime, preparării și distribuirii hranei, personalului implicat în activitate, utilităților, materialelor consumabile, întreținerii și funcționării echipamentelor, precum și a cheltuielilor administrative și indirecte aferente.

Din analiza situației transmise de unitatea sanitară pentru perioada octombrie 2025 – martie 2026 rezultă că activitatea blocului alimentar generează un nivel semnificativ de cheltuieli recurente. Costurile sunt influențate atât de prețul materiilor prime și de necesarul zilnic de hrană, cât și de cheltuielile cu personalul, utilitățile, întreținerea echipamentelor și funcționarea infrastructurii aferente.

O componentă importantă a acestor costuri este reprezentată de cheltuielile cu materiile prime, la care se adaugă cheltuielile salariale și cele privind funcționarea și întreținerea blocului alimentar. În același timp, menținerea serviciului în regie proprie presupune asumarea de către spital a riscurilor legate de aprovizionare, gestionarea stocurilor, întreținerea echipamentelor și efectuarea, în timp, a investițiilor necesare pentru menținerea și modernizarea spațiilor.

Din punct de vedere economic, menținerea unei activități în regie proprie trebuie analizată nu numai prin prisma cheltuielilor directe, ci și a costurilor indirecte și a resurselor administrative implicate în gestionarea acesteia. În cazul serviciului de alimentație, aceste costuri se cumulează și generează o presiune constantă asupra bugetului unității sanitare.

În acest context, externalizarea reprezintă o alternativă prin care o parte semnificativă a activităților și responsabilităților operaționale aferente serviciului de alimentație ar urma să fie preluată de un operator economic specializat.

Potrivit documentației transmise de Spitalul Județean de Urgență „Dr. Pompei Samarian” Călărași, valoarea estimată a serviciului externalizat ar conduce la diminuarea costului lunar aferent activității de alimentație față de nivelul actual. Astfel, costul mediu lunar actual, rezultat din analiza cheltuielilor efectuate în ultimele șase luni, este de 249.525,60 lei, în timp ce valoarea estimată a serviciului externalizat este de 198.809,20 lei/lună.

În aceste condiții, potrivit calculelor prezentate de unitatea sanitară, externalizarea ar genera o economie estimată de aproximativ 50.716 lei lunar, respectiv o reducere a costurilor de aproximativ 20,32%.

Din perspectiva economică, reducerea costurilor reprezintă principalul argument în favoarea externalizării, însă avantajul financiar nu se limitează la diferența dintre costul actual și valoarea estimată a serviciului externalizat.

Prin externalizare, unitatea sanitară își poate diminua expunerea la o serie de cheltuieli și riscuri asociate funcționării în regie proprie. Operatorul economic va prelua, în condițiile stabilite prin contract, responsabilități privind aprovizionarea, gestionarea materiilor prime, organizarea activității de preparare, asigurarea personalului necesar și respectarea cerințelor specifice serviciilor de alimentație colectivă.

Totodată, externalizarea poate conduce la o mai bună predictibilitate a cheltuielilor. În condițiile unui contract bine fundamentat, unitatea sanitară va putea estima cu o mai mare acuratețe necesarul financiar aferent serviciului de alimentație, reducând variațiile generate de costurile cu utilitățile, aprovizionarea și întreținerea infrastructurii.

Un alt avantaj economic îl reprezintă diminuarea presiunii asupra resurselor financiare necesare pentru întreținerea și modernizarea blocului alimentar. În situația în care operatorul economic va utiliza spațiile și dotările existente, obligațiile acestuia privind întreținerea și exploatarea acestora vor putea fi stabilite în mod clar prin documentația de atribuire și prin contract.

Astfel, unitatea sanitară va putea direcționa o parte dintre resursele financiare și administrative utilizate în prezent pentru funcționarea serviciului către activitățile medicale și către alte domenii prioritare ale spitalului.

Astfel, externalizarea prezintă avantajul transferării către operatorul economic a unei părți din riscurile operaționale aferente activității, fără ca spitalul să fie exonerat de obligația de monitorizare și control a serviciului prestat.

Prin urmare, apreciem că oportunitatea externalizării nu trebuie analizată exclusiv prin raportare la economia estimată la nivelul cheltuielilor lunare, ci prin evaluarea ansamblului efectelor financiare și operaționale asupra unității sanitare.

Raportat la datele puse la dispoziție de Spitalul Județean de Urgență „Dr. Pompei Samarian” Călărași, rezultă că trecerea de la organizarea în regie proprie la prestarea serviciului de către un operator economic specializat conduce la o diminuare semnificativă a costurilor și la o utilizare mai eficientă a resurselor financiare ale spitalului.

Totodată, economia estimată de aproximativ 20,32% se situează peste pragul de 15% prevăzut de Ordinul ministrului sănătății nr. 886/2006, aspect evidențiat și în studiul de fezabilitate transmis de unitatea sanitară.

Având în vedere cele prezentate, apreciem că externalizarea serviciului de bucătărie și preparare/distribuire hrană pentru pacienți și personal din cadrul Spitalului Județean de Urgență „Dr. Pompei Samarian” Călărași corespunde din punct de vedere economico-financiar, întrucât poate conduce la reducerea costurilor de funcționare, la diminuarea cheltuielilor indirecte și a necesarului de investiții, precum și la o mai bună predictibilitate și eficientizare a utilizării resurselor financiare.

În consecință, se impune adoptarea proiectului de hotărâre privind aprobarea externalizării serviciului de bucătărie și preparare/distribuire hrană pentru pacienți și personal din cadrul Spitalului Județean de Urgență „Dr. Pompei Samarian” Călărași, în forma propusă de către inițiator.
Măsura propusă are ca temei legal prevederile art. 3 primul paragraf din Hotărârea Guvernului nr. 524/1991 privind drepturile unor categorii de personal încadrat în unităţi sanitare, cu modificările şi completările ulterioare, ale pct. 7 lit. b) și pct. 8 din Anexa nr. 1 și Anexa nr. 2 din Ordinul Ministerului Sănătății Publice nr. 886/2006 privind externalizarea serviciilor medicale şi nemedicale din unităţile sanitare, ale Ordonanţei de urgenţă nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, cu modificările și completările ulterioare, art. 866 - 869 din Codul Civil, adoptat prin Legea nr. 287/2009, republicat, cu modificările şi completările ulterioare, ale art. 136 alin. (2) și (4) din Constituția României, republicată și art. 173 alin. (1) lit. c), d), alin. (4) lit. a), alin. (5) lit. a), art. 297 alin. (1) lit. a), și art. din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare. 

 În conformitate cu prevederile legale precizate, supunem prezentul raport analizei Consiliului Judeţean Călăraşi.
ADMINISTRATOR PUBLIC,                                      COMPARTIMENT JURIDIC,                                                                                 ec. Paraschiva MUREȘANU


                                                      Pleşea Robert
DIRECTOR EXECUTIV,                                                                                DIRECTOR EXECUTIV,  
   ec. Florin MĂNESCU                                                                                           Nicoleta CRĂCIUN

CONSILIUL JUDEŢEAN CĂLĂRAŞI

Comisia de Studii, Prognoze Economico - Sociale, Buget – Finanţe
 şi Administrarea Domeniului Public şi Privat al Judeţului
AVIZ
la proiectul de hotărâre privind aprobarea inițierii procedurii de externalizare a serviciului nemedical de bucătărie și preparare și distribuire a hranei pentru pacienții internați și personalul din cadrul Spitalului Județean de Urgență ”Dr. Pompei Samarian” Călărași

    Comisiei de studii, prognoze economice-sociale, buget-finanţe şi administrarea domeniului public şi privat al judeţului i-a fost înaintat în conformitate cu prevederile art. 182 alin. (4) raportate la art. 125 din Ordonanţa de urgenţă a Guvernului nr. 57/2019 privind Codul administrativ, precum şi ale art. 16 alin. (1) lit. a), b), art. 22 pct. 1. lit. a) par. 11, art. 23, art. 36 alin. (3) lit. b), alin. (6) şi alin. (8) lit. c) din Regulamentul de Organizare şi Funcţionare al Consiliului Judeţean Călăraşi, i-a fost înaintat proiectul de hotărâre iniţiat de Preşedintele Consiliului Judeţean Călăraşi, privind aprobarea inițierii procedurii de externalizare a serviciului nemedical de bucătărie și preparare și distribuire a hranei pentru pacienții internați și personalul din cadrul Spitalului Județean de Urgență ”Dr. Pompei Samarian” Călărași.

       În şedinţa din data de    .08.2026, am luat în dezbatere proiectul de hotărâre, referatul de aprobare al iniţiatorului şi raportul de specialitate transmis spre analizare. potrivit dispoziţiilor art. 16 alin. (1) lit. a), b), art. 22 pct. 1. lit. a) par. 7, art. 23, art. 36 alin. (3) lit. b), alin. (6) şi alin. (8) lit. c) din Regulamentul de organizare şi funcţionare al Consiliului Judeţean Călăraşi.

     Din discuţiile care au avut loc s-a desprins concluzia că măsura propusă este necesară şi oportună.

       Cu privire la motivarea în drept a măsurii propuse, arătăm că hotărârea ce urmează a fi adoptată îşi găseşte suportul legal în prevederile art. 3 primul paragraf din Hotărârea Guvernului nr. 524/1991 privind drepturile unor categorii de personal încadrat în unităţi sanitare, cu modificările şi completările ulterioare, ale pct. 7 lit. b) și pct. 8 din Anexa nr. 1 și Anexa nr. 2 din Ordinul Ministerului Sănătății Publice nr. 886/2006 privind externalizarea serviciilor medicale şi nemedicale din unităţile sanitare, ale Ordonanţei de urgenţă nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, cu modificările și completările ulterioare, art. 866 - 869 din Codul Civil, adoptat prin Legea nr. 287/2009, republicat, cu modificările şi completările ulterioare, ale art. 136 alin. (2) și (4) din Constituția României, republicată și art. 173 alin. (1) lit. c), d), alin. (4) lit. a), alin. (5) lit. a), art. 297 alin. (1) lit. a), și art. din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare.

     Votul nominal al Comisiei pentru Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului, asupra proiectului de hotărâre, se prezintă astfel:

                                     1. Gîdea Vasile

                                     2. Stoichici Ovidiu-Constantin



           
          3. Olteanu Dan

                                     4. Tîlpeanu Ilie

                                     5. Niculae Aurel

                                     6. Puşcaşu Ioan

                                     7. Paţurcă Roxana-Natalia

                                     8. Chiriţă Alexandru

                                     9. Ileana Dănuţ
      Observaţie: Nu au fost semnalate cazuri, la consilierii judeţeni prezenţi, de conflict de interese la votarea prezentului proiect de hotărâre.

      Pentru considerentele mai sus expuse, Comisia de Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului, prezintă aviz favorabil/nefavorabil proiectului de hotărâre transmis cu .......voturi pentru, .......voturi contra şi......abţineri, din totalul de ......consilieri în funcţie care compun comisia şi ….. consilieri prezenţi. 
       Supunem dezbaterii şi votului consilierilor judeţeni prezentul aviz.

    PREŞEDINTE,



                                                          SECRETAR,
